Rendhagyó évzáró - LurkóVilág óvodai-szülői magazin
Írta Nyugati Városrészi Óvoda, Zipernowsky Károly utcai telephely, Pécs | Ballagás és évzáró az óvodában |
A gyerekek izgulnak, lámpalázasak, görcsösek, a szülőknek pedig elvárásai vannak, hiszen kíváncsiak rá, mit is tanult a gyermek ebben az évben, az óvónő pedig retteg, hogy minden rendben lesz-e. Meggyőződésem, hogy egy nevelési év lezárásának vidámnak, önfeledtnek, közösségformálónak kellene lennie. Erre a pontra akkor szoktunk eljutni, amikor a műsornak vége, és jön a torta, vagy fagyi… De már az sem jön, hiszen egy központi rendeletnek megfelelően nálunk már ez is tilos. A fenti okok miatt tehát fogtuk magunkat, szakítottunk a hagyományokkal, és egy rendhagyó évzárót szerveztünk meg egy szép csütörtöki délelőttre.
Szlalom pálya ? a bekötött szemű szülőt a gyerekek vezették végig a bóják között.
Vonatozás ? a felnőttek guggolva, a gyerekbe kapaszkodva tesznek meg egy-egy szakaszt. Először úgy gondoltuk, hogy az egész csapat egyszerre teszi ezt, de aztán kettesével mentek végig a pályán a csapattagok.
Memóriajáték ? Mi változott meg? A gyerekeknek ki kellett találniuk azt, hogy a velük szemben álló szülők mit változtattak meg saját magukon.
Azt gondolom, hogy felnőtt és gyerek egyaránt jól érezte magát, nagyokat nevettünk, önfeledten játszottunk minden görcs és megfelelési kényszer nélkül. Olyan játékokat használtunk fel, amelyeket az óvodai hétköznapokban ismertettünk meg a gyerekekkel, így a szülők beleláthattak a mindennapjainkba, jobban megismerhették egymást is, ami jót tett a szülői közösség formálásának. Még van két évünk együtt? Szívből remélem, hogy az ilyen és hasonló alkalmak mindannyiunknak örömet okoznak és a hasznunkra válnak.
Imre Ágnes, óvodapedagógus, tagóvoda-vezető írása
ElőzőÍgy ballagunk mi, Kipp-Kopp ovisok?
KövetkezőÓvodai készülődés: ötletek adventre!
Nyugati Városrészi Óvoda, Zipernowsky Károly utcai telephely, Pécs
Így ballagunk mi, Kipp-Kopp ovisok?